|  |  |  |
| --- | --- | --- |
| **COMISIA**  **NAŢIONALĂ DE INTEGRITATE**  **A REPUBLICII MOLDOVA** |  | **НАЦИОНАЛЬНАЯ**  **АНТИКОРРУПЦИОННАЯ КОМИССИЯ**  **РЕСПУБЛИКИ МОЛДОВА** |
| MD-2068, mun. Chişinău, str. Alecu Russo,1  Tel.(373 22) 820 601, fax (373 22) 820 602, [www.cni.md](http://www.cni.md), e-mail:info@cni.m   |  |  | | --- | --- | |  |  | | | |

**ACT DE CONSTATARE**

**Nr. 03 / 213**

mun. Chișinău 02 iunie 2016

Comisia Națională de Integritate, în componența membrilor: Anatolie Donciu – Președinte, Victor Strătilă – Vicepreședinte, Dumitru Prijmireanu, Leonid Morari, Vera Lupu, în prezența dlui Gladun Sergiu, examinînd rezultatele controlului privind eventuala încălcare *a regimului juridic al conflictului de interese* de către **dl. Gladun Sergiu, directorul Institutului Mamei și Copilului al Ministerului Sănătății, IDNP 0960702546375**, adoptă prezentul act de constatare.

La 06.04.2016, în adresa Comisiei a parvenit petiția dlui Radu Conișescu, privind eventuala încălcare a regimului juridic al conflictului de interese, admisă de către dl. Gladun Sergiu, directorul Institutului Mamei și Copilului al Ministerului Sănătății, exprimată prin faptul că soția sa, Gladun Elena, activează în calitate de șef de secție în cadrul aceleiași instituții.

Întru elucidarea aspectului menționat, Comisia a dispus inițierea controlului privind eventuala încălcare a regimului juridic al conflictului de interese, în privința dlui Gladun Sergiu, aprobînd în acest sens procesul verbal nr. 03/131 din 21.04.2016.

Sub aspect procedural, conformîndu-se prevederilor pct. 44 al Regulamentului Comisiei Naționale de Integritate, aprobat prin Legea nr. 180 din 19.12.2011, Comisia a informat dl. Gladun Sergiu prin scrisoarea nr. 03/1095 din 25.04.2016 despre inițierea procedurii de control, concomitent fiindu-i explicate drepturile conform pct. 48 al Regulamentului menționat.

De menționat că dl. Gladun Sergiu a prezentat documentele justificative și explicații necesare efectuării controlului.

*Examinarea documentelor prezentate Comisiei în cadrul controlului, precum și informațiile din bazele de date disponibile CNI, denotă următoarele:*

Conform Ordinului Ministerului Sănătății nr. 23 ps 3 din 29.02.2016 a fost numit dl. Gladun Sergiu, învingător al concursului, în funcția de director al Institutului Mamei și Copilului al Ministerului Sănătății, cu dreptul primei semnături pe actele financiar-bancare, începînd cu 01.03.2016.

Prin urmare, dl. Gladun Sergiu este *subiect al declarării intereselor personale,* conform prevederilor art. 3 lit. d) al Legii nr. 16 – XVI din 15.02.*2008 cu privire la conflictul de interese*.

Declarația de interese personale a fost depusă pe propria răspundere de dl. Gladun Sergiu la 14.03.2016.

În cadrul controlului s-a stabilit că dna Gladun Elena activează în funcția de șef al Blocului de operații al Departamentului ginecologie din cadrul Institutului Mamei și Copilului al Ministerului Sănătății în baza Ordinului Institutului Mamei și Copilului nr. 02-1/314 din 01.04.2013 *cu privire la transfer.*

Dna Mișina Ana exercită funcția de șef al Secției ginecologie chirurgicală al Departamentului ginecologie din cadrul Institutului Mamei și Copilului al Ministerului Sănătății în baza Ordinului Institutului Mamei și Copilului nr. 92-p din 18.03.1999 *cu privire la transfer.*

Baza de date „Acces”, disponibilă CNI, confirmă relația de persoane apropiate ”soț - soție” între dl. Gladun Sergiu și dna Gladun Elena, precum și relația de persoane apropiate ”frate - soră” între dl. Gladun Sergiu și Mișina Ana.

Conform răspunsului Ministerului Sănătății nr. ieșire 01-9/785 din 04.05.2016, drept urmare a demersului CNI nr. 03/1130 din 28.04 2016, dl. Gladun Sergiu a informat Ministerul Sănătății despre conflictul de interese, exprimat prin faptul că în cadrul Institutului Mamei și Copilului activează soția Gladun Elena și sora Mișina Ana, informarea dată fiind înregistrată în registrul intrare a Ministerului Sănătății cu nr. 1606 din 28.03.2016.

Totodată, la 05.05.2016 Ministerul Sănătății a emis Ordinul nr. 44 ps *5 cu privire la redistribuirea unor atribuții a directorului Institutului Mamei și Copilului*, prin care directorului Gladun Sergiu i-a fost interzisă implicarea în procesul de luare a deciziilor și semnarea tuturor actelor cu caracter juridic, economic și financiar în privința dnei Gladun Elena și dnei Mișina Ana, aceste funcții fiind redistribuite dnei Revenco Neli, vicedirector inovare și transfer tehnologic al Institutului Mamei și Copilului.

Potrivit Organigramei Institutului Mamei și Copilului, aprobată prin Ordinul Ministerului Sănătății nr. 941 din 10.12.2015, funcțiile de șef al Blocului de operații și șef al Secției ginecologie chirurgicală sunt subordonate în următoarea ordine :

1. Șefului Departamentului ginecologic;
2. Directorului Centrului perinatal de nivelul III;
3. Vicedirectorului medical;
4. Directorului Institutului Mamei și Copilului.

În cadrul controlului s-a stabilit că directorul Institutului Mamei și Copilului Gladun Sergiu a luat decizii în situație de conflict de interese, în privința dnei soției Gladun Elena, semnînd următoarele acte administrative :

* Ordinul nr. 01-19/34 din 11.03.2016 *cu privire la deplasarea medicilor-curatori în raioanele Edineț, Briceni, Ocnița*, prin care dna Gladun Elena, în calitate de membru a echipei de medici-curatori ai raionului Edineț, a fost împuternicită de a se deplasa pentru perioada 16.03.2016 – 18.03.2016 în raionul de curație, pentru evaluarea stării reale și acordarea ajutorului organizatoric-metodic și consultativ în domeniul asistenței medicale mamei și copilului;
* Ordinul nr. 02-1/209 din 14.03.2016 *cu privire la deplasare*, prin care i s-a permis dnei Gladun Elena de a se deplasa la Beijing, Republica Populară Chineză, pentru participarea la conferință internațională de specialitate pentru perioada 01.04.2016 – 10.04.2016, cu suportarea personală a cheltuielilor aferente deplasării.

În privința dnei Mișina Ana nu au fost stabilite decizii primite, semnarea actelor administrative sau juridice de către directorul Institutului Mamei și Copilului Gladun Sergiu.

Referitor la încălcările admise dl. Gladun Sergiu a explicat : „*Cunoaște că* *în conformitate cu prevederile art.13 alin. (1) din Legea nr. 16 din 15.02.2008 cu privire la conflictul de interese, candidatul la alegerea, numirea sau confirmarea în funcţia publică, precum şi persoana prevăzută la art.3 este obligată să identifice şi să declare interesele personale relevante.*

*La data desfășurării concursului pentru postul de director al IMSP Institutul Mamei și Copilului, a informat în formă verbală conducerea Ministerului Sănătății, în persoana Ministrului, ex-vice-ministrului și fostului șef al Directiei resurse umane a Ministerului Sănătății, care în scurt timp a fost schimbat, despre faptul că în instituția, la conducerea căreia a candidat, de mai mulți ani activează rudele sale apropiate, sora și soția, ambele în calitate de șefi de secții.*

*Astfel, cum este prevăzut a fost informat că în cazul în care va accede în funcția respectivă urmează să prezinte în termenii stabiliți declarațiile de avere și cea despre conflictul de interese, formularele standard fiind completate cu ajutorul juristului instituției.*

*Pornind de la faptul că formularul declarației despre conflictul de interese nu conține spațiu destinat pentru situația respectivă, a remis Ministerului Sănătății informația concretă cu indicarea gradului de rudenie, a posturilor ocupate de sora și soția sa în Cadrul IMSP Institutul Mamei și Copilului.*

*Din motive tehnice necunoscute această scrisoare a ajuns cu întîrziere la destinație.*

*Menționeză, că pe durata ocupării funcției de Director al IMSP IMC, nu a admis careva situații care ar putea genera conflicte de interese și nu a favorizat nici într-un fel persoanele cu care se află în relații de rudenie din cadrul instituției.*”.

În conformitate cu prevederile pct. 4 lit. d) al Regulamentului Comisiei Naționale de Integritate, aprobat prin Legea nr.180 din 19.12.2011, Comisia constată nerespectarea dispozițiilor legale privind conflictul de interese.

Corespunzător, art.2 din Legea cu privire la conflictul de interese, nr.16-XVI din 15.02.2008, definește conflictul de interese drept „conflictul dintre exercitarea atribuțiilor funcției deținute și interesele personale ale subiectului declarării, care ar putea influența necorespunzător îndeplinirea obiectivă și imparțială a obligațiilor și responsabilităților se îi revin potrivit legii”.

Astfel, art.5 al Legii cu privire la conflictul de interese, prevede că în îndeplinirea atribuțiilor de serviciu, subiecții declarării au obligația de a lua decizii conducându-se de legislația corespunzătoare și de politica statului în domeniul respectiv, ținând cont de interesul public și renunțînd la interesele personale.

Iar, art. 7 al aceleași legi obligă subiecții declarării de a acționa în orice moment astfel încât să servească drept exemplu pentru alți funcționari publici și pentru alte persoane fizice și să accepte responsabilitatea pentru modul în care își desfășoară activitatea sa în calitate de director în timpul exercitării ei, precum și responsabilitatea pentru evitarea, identificarea, declararea și soluționarea conflictelor de interese în beneficiul interesului public.

Totodată, în corespundere cu prevederile alin.(2) din art.9 al legii menționate, dl. Gladun Sergiu avea obligația de a anunța Ministerul Sănătății, imediat, dar nu mai tîrziu de 3 zile, despre aflarea sa în situații de conflict de interese, și anume despre ”interesul, său ori a persoanelor apropiate, legat de decizia pe care trebuie să o ia personal sau la luarea căreia trebuie să participe, ori la acțiunea pe care trebuie să o întreprindă în îndeplinirea atribuțiilor sale de serviciu”.

În cadrul controlului, s-a stabilit că dl. Gladun Sergiu a informat Ministerul Sănătății la 28.03.2016 despre situația de conflict de interese.

În baza celor expuse, în conformitate cu prevederile pct. pct. 27, 28, 29, 52, 53, 54, 55 şi 58 ale Regulamentului Comisiei Naţionale de Integritate aprobat prin Legea nr.180 din 19.12.2011 și în temeiul art. 25 din Legea cu privire la conflictul de interese nr.16 din 15.02.2008, Comisia Naţională de Integritate,

**DISPUNE:**

**1.**Clasarea cauzei pe motivul lipsei încălcării regimului juridic al conflictului de interese, în privința dlui Gladun Sergiu, director al Institutului Mamei și Copilului;

**2.**Comunicarea Actului de constatare dlui Gladun Sergiu;

**3.**Informarea petiționarului.

**Președinte al Comisiei**

**Naționale de Integritate Anatolie DONCIU**